Hedvig Mollestad Trio

Hedvig Mollestad Trio er et norsk jazz-fusion band som består av Hedvig Mollestad Thomassen (elektrisk gitar), Ellen Brekken (elektrisk bass) og Ivar Loe Bjørnstad (trommer). Trioens lyd kan oppsummeres som en blanding mellom Mahavishnu Orchestra (frontet av den engelske gitaristen John McLaughlin) og Black Sabbath, som ofte beskrives som «Jazz Sabbath», som det står på bandets nettside. I tillegg ble de også påvirket av den norske gitaristen Terje Rypdal og King Crimson.

Trioen – som også refereres til som HM3 – ble satt sammen av Hedvig Mollestad etter at hun vant Molde Jazzfestivals talentpris i 2009. De spiller instrumentalmusikk som er en blanding av psykedelisk rock, frijazz (free jazz) og støyrock (noise rock). 

Bandet ble nominert til Spellemannprisen 2013 i klassen rock for All Of Them Witches, og utgivelsene har fått mye god omtale i musikkpressen. De ble også nominert til Spellemannprisen 2021 i samme klasse for albumet Ding dong. You're dead fra 2021.

Hedvig Mollestad Trio har turnert i mange europeiske land, i Japan, Malaysia og Canada, og har spilt en lang rekke konserter som har fått svært god omtale i internasjonal musikkpresse.

 Diskografi 
 2011: Shoot (Rune Grammofon)
 2013: All of them Witches (Rune Grammofon)
 2014: Enfant Terrible! (Rune Grammofon)
 2016: Evil in Oslo (Rune Grammofon)
 2016: Black Stabat Mater (Rune Grammofon)
 2019: Smells Funny (Rune Grammofon)
 2021: Ding dong. You're dead (Rune Grammofon)

 Referanser 

 Eksterne lenker 

 Hedvig Mollestad Trio på YouTube (kort live video fra NRK TV)

Kategori:Norske rockegrupper 
Kategori:Norske jazzgrupper